天主教柏德學校

天主教柏德學校係香港一間政府津貼嘅男女子天主教小學，屬官塘區第46校網。

學校係由瑪利諾會神父喺1969年成立，嗰時係叫柏德學校。辦學團體係俗稱瑪利諾神父會嘅美國天主教外方傳教會。

簡史
 1969年：柏德學校由瑪利諾會士陸伯仁神父創辦，嗰時校舍位於牛頭角下邨，分做上、下午校。陸伯仁神父改名「柏德」因為要紀念另一個來華傳教既嘅瑪利諾會士柏增主教。
 1971年：柏德學校上午校第一屆畢業生畢業。
 1972年：柏德學校下午校第一屆畢業生畢業。
 1975年：第一批由小一讀到至小六嘅畢業生畢業。
 1999年：成立柏德學校家長教師會。
 2002年：柏德學校上午校搬咗去係九龍灣麗晶花園側邊、啟業邨對面嘅學校村新千禧校舍，重實施全日制兼改名做天主教柏德學校。下午校就留係牛頭角下邨原址但就改做全日制。
 2006年：按照香港政府校本條例要求成立法團校董會。
 2007年：成立天主教柏德學校校友會。
 2008年：留守牛頭角原址嘅所有班別搬晒去九龍灣新校，又出版三十九週年特刊做紀念。牛頭角柏德學校校舍跟住交返畀香港政府，同牛頭角下邨一齊拆。自此柏德學校上、下午校完全併入全日制嘅九龍灣天主教柏德學校裏面。柏德學校喺2008年暑假交返校舍畀政府之前，試過兩次喺2008年3月8號同埋2008年7月20號夾埋天主教柏德學校校友會合辦開放日，畀校友、家長同街坊參觀懷緬。因為牛頭角下邨係同類型徙置區裏面最後被清拆嘅一個屋邨，所以引起極大嘅「牛下」集體回憶效應。柏德學校嗰兩次開放日都吸引香港社會嘅注意，頭嗰次重俾香港報章廣泛報導。
 2009年：天主教柏德學校四十週年校慶。除咗由校方、柏德學校家長教師會同埋天主教柏德學校校友會三方聯合出版四十週年紀念特刊外，天主教香港教區主教湯漢親自喺學校主持感恩彌撒。

學校概況
柏德學校學生多數嚟自觀塘區嘅基層家庭。畢業獲派到嘅中學包括喇沙書院、華仁書院、伊利沙伯中學、英華書院、英皇書院、張祝珊中學、沙田官立中學、聖言中學、藍田聖保祿中學、聖傑靈中學等。畢業生做醫生、律師、會計師、藥劑師、大學教授、校長、教師、專業運動員、演員、政務官、工程師都有。校友何嘉麗係前香港劍擊代表，胡杏兒而家做電視藝員，潘文迪同佢細佬潘文俊都係前香港足球代表隊員。

辦學宗旨
柏德學校繼承瑪利諾神父會嘅辦學精神，以弘揚福音真理，致力服務有需要嘅人，以「仁義勤儉」為校訓，本住「先管後教」嘅原則，引導學生靈育同五育都可以均衡發展，希望佢哋第時做「敬主愛人」嘅良好公民。

教學方向
柏德學校嘅教育目標一向都係「學好兩文三語、共建關愛校園」；但係唔會忽略德育，柏德其中一嗰特色就係校風純樸，注重培養學生既品德。學校亦積極推行天主教教育，重視品德嘅堷養。

校訓
仁義勤儉

闡釋：
仁義乃儒學之精華。仁者親也，言行博愛，效法基督，燦然如天命賜發，人謀安順以臻大同。
義者宜也善也。人能循規正義以赴，則品資皎潔，各得其宜，各行其善。
加以勤奮節儉，則人人能立業興家，操守無瑕，造福人群，社會安定，欹歟盛哉！

歷任校監
 陸伯仁神父 Rev. Fr. John M. Mcloughlin, M.M.
 賴存忠神父 Rev. Fr. Peter Alphonsus Reilly, M.M. 
 涂挽靈神父 Rev. Fr. Howard D. Trube, M.M.
 譚建平神父 Rev. Fr. Thomas A. Peyton, M.M.
 白禮賢神父 Rev. Fr. Anthony V. Brennan, M.M.

歷任校長
牛頭角柏德學校上午校：
 陳文蔚先生
 楊婉雯女士
 梁國雄先生
 李炳興先生
柏德學校上午校喺2002年搬去新校舍，改名天主教柏德學校同埋實行全日制。

牛頭角柏德學校下午校：
 劉能松先生
 李大中先生
 梁國雄先生
 辛兩錫先生
 李炳興先生
 區永祥先生
柏德學校下午校喺2002年開始實行全日制

牛頭角柏德學校全日制：
 區永祥先生
 區淑銦女士
柏德學校全日制喺2008年搬埋去新校舍同併入天主教柏德學校裏面。

九龍灣天主教柏德學校：
 李炳興先生
 區永祥先生
 陳美卿女士

支援組織
柏德學校家長教師會由一班熱心家長係1999年成立，多年嚟一直默默支持學校運作。

天主教柏德學校校友會喺2007年成立，創會委員多數係1971年畢業嘅上午校第一屆畢業生同埋1975年上午校嘅畢業生。發展到而家校友會核心成員同活躍份子已經擴展到新舊兩校唔同屆別。
呢兩個支援組織積都有撥出經費做獎學金鼓勵同學努力。

校歌
柏德校歌係創校校長陳文蔚先生邀請著名華人古典音樂家黃友棣先生作曲，李士秀先生作詞。李士秀先生就係柏德下午校第二任校長李大中先生阿爸。。

歌詞

軼事

因為同係由瑪利諾神父會創辦，所以柏德學校1969年創校嗰陣，資深嘅先生多數由當時校務已經上咗軌道嘅華德學校調過來。柏德上午校第二任校長楊婉雯老公陳繼賢退休前就係瑪利諾神父會屬下嘅華德學校校長。2009年柏德招聘新校長嗰陣，陳繼賢先生係遴選委員。
 因為都係瑪利諾會辦，牛頭角龍山上嘅庇護十二學校喺1980年連同復華村被香港政府拆咗之後，有啲先生轉去柏德繼續教。

基督勞工堂

柏德學校歷任校監都由瑪利諾會神父兼任。佢哋住係牛頭角明愛中心頂樓嘅宿舍，照顧基督勞工堂嘅教友。基督勞工堂又同天神之后堂、牛頭角龍山復華村嘅庇護十二學校有一段歷史淵源。部份柏德老師教過庇護十二學校。前柏德校監譚建平神父現任基督勞工堂助理司鐸，現任柏德校監白禮賢神父就任職基督勞工堂助理司鐸。

相

延伸閱讀
 天主教基督勞工堂
 牛頭角柏德學校及九龍灣天主教柏德學校歷任校監
 牛頭角柏德學校及九龍灣天主教柏德學校歷任校長
 柏德學校創校全體教師合照
 柏德學校一九九四年二十五週年校慶全體教師合照
 柏德學校下午校創校校長劉能松先生於二零零九年四十週年校慶時贈柏德對聯
 天主教柏德學校二零零九年四十週年校慶時全體校董及教職員合照
 柏德校歌
 1975年 方禮汶老師 的 「惜別」
 Jumgoo sunsite.cn
 1924年柏增神父與在陽江學習拉丁文的學生合照。照片來源自美國南加州大學數碼網上圖書館
 1947年江門小孩在觀賞爆竹。爆竹是掛在一棵紀念柏增主教的樹上。照片來源自美國南加州大學數碼網上圖書館
 1922年柏增神父與另一位瑪利諾會士 戴亞士神父 (Fr Dietz) 合照於東鎮。照片來源自美國南加州大學數碼網上圖書館
 1949年9月1日廣東台山聖心醫院新遷開幕紀念。照片來源自美國南加州大學數碼網上圖書館
 1925年瑪利諾神父及修女於香港合照。照片來源自美國南加州大學數碼網上圖書館
 Bp. Fourquet at installation of Fr. Paschang at Jiangmen, China from USC digital library Website
 1926年8月30日 茂名聖心高小學校第一次甲班學生畢業團影
  1937年11月30日 於香港赤柱 舉行之柏增主教祝聖儀式 合照
 Bishop Paschang Catholic School school song

香港小學一覽

天主教柏德學校網頁

香港小學
牛頭角
九龍灣